recursal/SuperWikiNEXT-32B huggingface dataset:
ונסן ד'אנדי
**ונסן ד'אנדי** (בצרפתית: **Vincent d'Indy**;‏ 27 במרץ 1851 – 2 בדצמבר 1931) היה מלחין צרפתי.

קורות חייו
----------

בגיל צעיר החל ד'אנדי ללמוד נגינה בפסנתר. כדי לרצות את משפחתו החל ללמוד משפטים, אך עד מהרה פנה ללימודי מוזיקה בקונסרבטואר של פריז כתלמיד נלהב של סזר פרנק. בין מוריו היה גם אנטואן מרמונטל.

בשנת 1894 היה בין מייסדי בית ספר גבוה למוזיקה בפריז בשם **סקולה קנטורום**, וניהל אותו עד למותו. בין תלמידיו היו: ארתור הונגר, אריק סאטי, אלבר רוסל, בוהוסלב מרטינו, דריוס מיו, איסק אלבניס, ז'וסף קנטלוב (שכתב את הביוגרפיה שלו) ועוד. בית הספר הזה קיים עד היום ומתחרה בקונסרבטוריון המפורסם.

ד'אנדי הושפע מהמוזיקה הגרמנית והיה מעריץ נלהב של ואגנר. הוא כתב גם ספרים על קומפוזיציה ועל המוזיקה של פרנק ובטהובן.

ד'אנדי כתב יצירות תזמרתיות, יצירות קאמריות, מספר אופרות, יצירות לפסנתר ושירים. מכל יצירותיו, מבוצעות היום שתיים: **עשתר** ו-**סימפוניה על שיר הר צרפתי**.

הפואמה הסימפונית אישתאר (1896)
------------------------------

עשתר היא הדמות הראשית באגדה הבבלית. היא הולכת לחפש את אהובה הנמצא במשכן עם שבעה שערים. כל שער מופיע כוריאציה על נושא אחד. לבסוף, עם פגישת האוהבים, מופיע הנושא באופן ברור ומושלם.

סימפוניה על שיר הר צרפתי, אופוס 25 (1886)
-----------------------------------------

זו היצירה המפורסמת ביותר של ד'אנדי. היצירה כתובה לפסנתר ותזמורת אבל אין זה קונצ'רטו, אלא הפסנתר משתתף עם התזמורת כחלק אינטגרלי ממנה. היצירה בנויה מנושא המנוגן לראשונה על ידי קרן אנגלית. זו מנגינה עממית ששמע ד'אינדי בהרי סוון (Cevennes) ולכן נקראת היצירה גם Symphonie Cévenole.

הנושא מופיע בשש וריאציות לאורך שלושת פרקי היצירה.

קישורים חיצוניים
----------------

ויקישיתוף מדיה וקבצים בנושא **ונסן ד'אנדי** בוויקישיתוף

* ונסן ד'אנדי, באתר ספוטיפיי
* ונסן ד'אנדי, באתר MusicBrainz (באנגלית)
* ונסן ד'אנדי, באתר Discogs (באנגלית)
* רשימת יצירותיו של ד'אנדי
* הסבר על הסימפוניה על שיר הר צרפתי
* האתר של בית הספר סקולה קנטורום (בצרפתית)
* ונסן ד'אנדי, באתר אנציקלופדיה בריטניקה (באנגלית)
* ונסן ד'אנדי, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007279171205171
* BIBSYS: 7023607
* BNE: XX1315482
* BnF: cb138954693 (data)
* CANTIC: a10233350
* CiNii: DA04072455
* GND: 118775480
* ICCU: MILV074550
* ISNI: 0000 0001 2136 7045
* LCCN: n50077521
* LNB: 000034898
* The Léonore id LH//1335/6 is not valid.
* MusicBrainz: 325f8afe-eb01-442c-bc09-65cc093ceaf3
* NDL: 00444234
* NKC: jn20020618017
* NLA: 35221707
* NLG: 247674
* NLP: A19405066
* NTA: 072674199
* RERO: 02-A000085393
* SELIBR: 208782
* SNAC: w6df6pdz
* SUDOC: 029297249
* Trove: 871236
* VcBA: 495/185437
* VIAF: 64192115
* WorldCat: lccn-n50077521

 |
אין תמונה חופשיתאין תמונה חופשית
ליאור שמיר (נולד ב-20 במרץ 1972) הוא פרופסור משנה (assistant professor) למדעי המחשב באוניברסיטת לורנס טק במישיגן ארצות הברית.

שמיר נולד ברמת גן וגדל בקריית אונו.
למד בתיכון "בן צבי" שבקרית אונו, שירת בצה"ל כלוחם וקצין ביחידה מובחרת. למד לתואר ראשון במדעי המחשב באוניברסיטת תל אביב ולתואר שני במדעי המחשב באוניברסיטה הפתוחה. עשה את לימודי הדוקטורט באוניברסיטת M.T.U שבמישיגן. נושא הדוקטורט הוא "לוגיקה עמומה וחישובים רכים לניתוח זרמי מידע אסטרונומיים". מספר פרסומים שלו קשורים לתקופה זו וחשיבותם מרובה בקרב אסטרופיזיקאים בעולם. 

כיום מרצה למדעי המחשב באוניברסיטת לורנס טק במישיגן. המחקר שלו עוסק בעיקר באסטרונומיה אבל גם בביורפואה, בינה מלאכותית, מתמטיקה, עיבוד תמונה ואמנות. עוסק גם בכתיבת מאמרי מדע פופולרי.

ספרו, Astronomical Image Processing, יצא לאור בשנת 2008. 

שמיר נשוי ואב לשתי בנות.

קישורים חיצוניים
----------------

* ליאור שמיר, באתר של אוניברסיטת לורנס טק
* ליאור שמיר (באנגלית)
* אלכס דורון, מדענים איראנים שדדו מחקר של פרופ' ישראלי, באתר nrg‏, 1 בדצמבר 2011

* LTU Computer Scientist Proposes New Way To Identify Individuals, CBS, January 30, 2013
* Painting by numbers, The Economist, July 30, 2011
* Computers match humans in understanding art, EurekAlert!

* מאמרי מדע פופולרי מאת ליאור שמיר
* מאמרי מדע פופולרי מאת ליאור שמיר, באתר "מסע אחר"
* פרסומים מדעיים של ליאור שמיר
פירוש נוסף ערך זה עוסק בתרכובת הכימית. אם התכוונתם למשמעות אחרת, ראו בורט.
**בוראט** הוא תרכובת כימית המכילה אוקסיאניון של בור, כאשר אטום הבור בדרגת חמצון 3+. יון הבוראט הפשוט ביותר הוא 3−BO3, לו מבנה משולש מישורי, אך קיימים רבים אחרים. היון 3−BO3 יוצר מלחים עם יסודות מתכתיים, ומינרלים מסוג זה הם הצורה הנפוצה בטבע של בור. ניתן למצוא אותו גם במבנה המשלב סיליקטים, ליצירת מנרלי בורוסיליקט כמו טורמלין. רבות מתרכובת הבוראט מגיבות בקלות עם מים ומכילות קבוצות הידרוקסיד מבניות, ולכן הן למעשה הידרוקסובוראטים.

כימיה מימית
-----------

יוני בוראט מופיעים בתמיסה מימית בכמה צורות; בתנאים חומציים עד כמעט-נייטרליים, כחומצה בורית - זו מסומנת לעיתים קרובות כ-H3BO3, או באופן מדויק יותר B(OH)3. ה-p*K*a של חומצה בורית הוא 9.14 ב-25 מעלות צלזיוס. החומצה מגיבה עם מולקולות המים ליצירת טטרהידרוקסיבוראט:

+B(OH)3 + H2O is in equilibrium with B(OH)-4 + H
*K*a = 5.8x10−10 mol/l; p*K*a = 9.24
אניונים פולימריים המכילים יחידות OH מבניות (פוליהידרוקסובוראטים) נוצרים בטווח pH 7-10, אם ריכוז הבור גבוה מכ-0.025mol/L. הידוע ביותר מבין אלה הוא היון המצוי במינרל בוראקס:

4B(OH)-4 + 2 H+ is in equilibrium with B4O5(OH)42- + 7 H2O

קישורים חיצוניים
----------------

ויקישיתוף מדיה וקבצים בנושא **בוראט** בוויקישיתוף

הערות שוליים
------------

1. ↑  Egon Wiberg, Arnold Frederick Holleman (2001) *Inorganic Chemistry*, Elsevier מסת"ב 0123526515

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph270786

 |
פירוש נוסף ערך זה עוסק בשחקן ובמאי. אם התכוונתם לפרופסור ומנכ"ל, ראו משה בן בסט (פרופסור).

**משה (מוש) בן בסט** (נולד ב-3 באוגוסט 1967) הוא עורך, במאי, זמר ושחקן ישראלי.

ביוגרפיה
--------

בן-בסט נולד בתל אביב.
את שירותו בצה"ל עשה בלהקת פיקוד הצפון (יחד עם אחינועם ניני, מירי נבו, איילת זורר, מיכל צפיר ודני שטג).

בקדם-אירוויזיון 1989 הופיע יחד עם שני חבריו מלהקת פיקוד צפון כזמר ליווי לשירו של אבי דור, "מביט מהצד".

בשנים 1992 ועד 1999 גילם את את עידו מרקוביץ בסדרות הטלוויזיה "עניין של זמן", ובסדרת ההמשך 20 פלוס, וכן בתיאטרון (במחזות כמו "משחקים בחצר האחורית").

בשנת 1995 בן-בסט השתתף בקלטות הילדים "סבתא בישלה דייסה".

בשנת 2011 הוציא אלבום מוזקלי, ובו השיר המוכר באלבום "אני רוצה".

במשך שבע שנים שימש כמנהל הקריאטיבי ב-HOT, והחל משנת 2006, הוא עורך ובמאי הבית במחלקת הפרומו של רשת, זכיינית ערוץ 2 בעבר ובעלת ערוץ 13 בהווה.

חיים אישיים
-----------

בן בסט נשוי ואב לשלושה ילדים.

השתתפות בטלוויזיה
-----------------

בשנת 1995 השתתף בקלטת הילדים "סבתא בישלה דייסה", לצד ליא קניג.

בשנים 1992–1996 גילם את דמותו של עידו מרקוביץ' לצד שי קפון, דנה ברגר, אסתי ירושלמי ושרון חזיז, בסדרה "עניין של זמן".

בשנים 1998–1999 שיחק בסדרה "20 פלוס", ספין אוף של "עניין של זמן", לצד שי קפון ושירה גפן.

בשנת 2012 חזר לגלם את דמותו של עידו מרקוביץ' בסדרה עניין של זמן (ספין-אוף), לצד שי קפון, דנה ברגר, אסתר ירושלמי ושרון חזיז.

קישורים חיצוניים
----------------

* משה בן-בסט, במיזם "אישים" לתיעוד היצירה הישראלית
* משה בן-בסט, במסד הנתונים הקולנועיים IMDb (באנגלית)
* משה בן-בסט, באתר MusicBrainz (באנגלית)
* משה בן-בסט, באתר Discogs (באנגלית)
* רן בוקר, "רק בפנטזיה הייתי דומה לעידו מרקוביץ'", באתר ynet, 2 בפברואר 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009448868705171
* MusicBrainz: 52d66257-60b9-477f-857e-696024456fe2

 |
**ביתן מוסקבה** (לשעבר: **ביתן מספר 70**) הוא מבנה במרכז התערוכה של כל רוסיה שתוכנן עבור התערוכה העולמית אקספו 67 שנערכה בעיר מונטריאול בקנדה בשנת 1967. המבנה היה שייך לברית המועצות ותוכנן על ידי צוות אדריכלים סובייטי ובראשם האדריכל הרוסי מיכאיל פוסוחין. בשנת 1968, כשנה לאחר מכן, כאשר נסגרה התערוכה, הוחלט להעביר את המבנה אל מרכז התערוכה של כל רוסיה במוסקבה וכיום מבנה זה עומד בכניסה הראשית של מרכז התערוכות.

המבנה הוא בעל שלוש קומות ומייצג את הזרם המודרני באדריכלות הסובייטית של אותה התקופה, כאשר הוא מרחף על פני עמודים והכניסה אליו כוללת גרם מדרגות רבות. בתחילה, לאחר שהוקם מחדש במוסקבה נקרא בשם: **ביתן מונטריאול**, ולאחר מכן נקרא בשם: **ביתן התערוכה האינטר-תעשייתית**. לאחר נפילת ברית המועצות ומסך הברזל של הקומוניזם, הוחלט לקרוא לו בשם: **ביתן מוסקבה** כיוון שישנו ביתן נוסף במרכז התערוכות שנקרא על שם עיר חשובה נוספת ברוסיה בשם: **ביתן סנט פטרסבורג**. בצמוד לביתן מוסקבה הוקם בשנת 2009 הביתן הגדול ביותר במרכז התערוכות בשם: **ביתן רוסיה**

היסטוריה
--------

לפני קיומה של התערוכה העולמית בקנדה קיוו אדריכלים סובייטים קיוו כי התערוכה העולמית תתקיים במוסקבה ובתחילת שנות ה-60 הציעו להתאים את התערוכה לפרויקט התיעוד ההיסטורי של בירת ברית המועצות לרגל חגיגות **50 שנה למהפכת אוקטובר**, לפי כך אקספו יהיה בעל דגש על "קידמה ושלום". האדריכל הראשי של מוסקבה מיכאיל פוסוחין הציעו ליצור ביתן כדורי בגודל של: "הבניין הראשי של אוניברסיטת מוסקבה" על אגם מלאכותי. עם זאת, התפטרותו הכפויה של ניקיטה חרושצ'וב והבעיות הכספיות עקב עלויות כבדות הובילו לסירוב ברית המועצות לארגן את התערוכה. הלשכה לתערוכות בינלאומיות החליטה לבסוף להפקיד את המשימה על העיר מונטריאול בקנדה לרגל יום השנה 325 להיווסדה של מונטריאול. בשנת 1970 החלה העברת המבנה אל מוסקבה והבנייה נמשכה חמש שנים. בשנת 1977 נחנך הביתן מחדש באתר מרכז התערוכות של מוסקבה. בשנת 2017 החל שיפוץ המבנה לקראת פתיחתו המשופצת של מרכז התערוכות בשנת 2021. מראו המקורי של המבנה אבד ולאחר כמה שיפוצים נערכו בו מספר שינויים.

גלריה
-----

* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **ביתן מוסקבה** בוויקישיתוף
* מידע על ביתן מוסקבה באתר מרכז התערוכה של כל רוסיה
**מבצע ביגמי** (באנגלית: **Operation Bigamy**), או בשמו הנוסף "**מבצע סנודרופ**" (Snowdrop), היה פשיטת קומנדו כושלת, שנערכה בספטמבר 1942 במסגרת המערכה במדבר המערבי במלחמת העולם השנייה, על ידי שירות האוויר המיוחד, בפיקוד לוטננט קולונל דייוויד סטירלינג בסיוע של קבוצת המדבר ארוכת הטווח. התוכנית הייתה להשמיד את מתקני הנמל בבנגאזי ולפשוט על שדה התעופה בבנינה (אנ') שבלוב בתיאום עם חיל האוויר. הפשיטה נועדה גם לשמש כפעולת הסחה לטובת מבצע אגרימנט, הפשיטה המתוכננת על נמל טוברוק.

מהלך המבצע
----------

התוכנית כללה "מסע מפרך סביב קצהו הדרומי של ימת החול הגדולה" המבצע הסתיים בכישלון. הכוח הפושט התגלה בחסימת דרכים על ידי יחידת סיור איטלקית וסטירלינג החליט לסגת לאל-כופרה. במהלך הנסיגה, מטוסי חיל הויא הגרמני פגע בכ-70 כלי רכב בשטח הצחיח. 

לאחר המבצע השורדים נהפכו לגדוד הראשון של שירות האוויר המיוחד.

השם הנפוץ, אם כי לא מדויק, מבצע "Snowdrop" מקורו במהדורות המוקדמות של ספר "קבוצת המדבר ארוכת הטווח" של ביל קנדי שו. באותה עת, מדיניות ביטחון המידע של משרד המלחמה לא איפשרה להשתמש בשמות מבצעים אמיתיים.

הערות שוליים
------------

1. 1 2  Molinari, Andrea (2007). *Desert raiders: Axis and Allied Special Forces 1940-43*. Botley, UK: Osprey Publishing. pp. 70–71. ISBN 1-84603-006-4.
2. ↑  "Libel Damages For 'Operation Snowdrop' Leader". *The Times*. 24 במאי 1968. `{{cite news}}`:  (עזרה)
3. ↑  West, Nigel (2009). *Historical dictionary of Ian Fleming's world of intelligence: fact and fiction*. The Scarecrow Press. ISBN 978-0810861909.
אין תמונה חופשיתאין תמונה חופשית
**תמר ירדני יפה** (פברואר 1918 – 2005) הייתה מורה למוזיקה ומראשוני המטפלים באמצעות מוזיקה ובאמצעות תנועה בישראל, מקימת המרכז לטיפול באמנויות בעמק בית שאן.

ביוגרפיה
--------

נולדה ברובנה, שהייתה תחת שליטת רוסיה. בת ליעקב ולדורה (דבורה) ברמן, רופא שיניים וגננת. המשפחה עלתה ארצה ב-1921, שינתה את שמה לירדני והתיישבה במרכז ירושלים. האב החל לעבוד כרופא שיניים מהראשונים באזור, וטיפל באנשים גם בבתיהם בעיר ובסביבותיה. בין השאר טיפל באמנים ומוזיקאים רבים, ששילמו לו בציורים - ואף בשיעורי נגינה. כך החלה תמר ללמוד לנגן בפסנתר כבר בגיל הגן. בירושלים נולדו אחיותיה גליה, הצעירה ממנה בשבע שנים שהייתה עורכת וסופרת, ואלישבע הצעירה ממנה בתשע שנים.

למדה בבית הספר למל לבנות ולאחר מכן בגימנסיה העברית בירושלים, ששכנה אז בשכונת הבוכרים. במקביל למדה באקדמיה למוזיקה ירושלים. בהמשך השתלמה גם בסמינר לגננות ובסמינר למוזיקה בתל אביב.

בנעוריה הצטרפה לתנועת מחנות העולים, ושם הכירה את אורי יפה שהיה לבן זוגה. ב-1937 ירדו בני הזוג יפה לסדום, לעבודה במפעל האשלג במסגרת הפלוגה המקובצת של הקיבוץ המאוחד. באותה שנה היו בין חברי הגרעין המייסד של קיבוץ מעוז חיים בעמק בית שאן, שבו חיו בני הזוג עד מותם. בשנותיה הראשונות בקיבוץ שימשה כגננת וכמורה למוזיקה.

ב-1958 הקימה את המרכז לטיפול באמנויות בבית שאן (שעבר בהמשך למתחם חומה ומגדל של המועצה האזורית עמק בית שאן, כיום עמק המעיינות). זה היה אחד המרכזים הראשונים בישראל לטיפול בתחום, וירדני יפה הייתה מהמומחים הראשונים שעסקו בנושא. בין השאר למדה את התחום בלונדון, ב-Guildhall School of Music, ב-1970–1971. ב-1971 הקימה בתוך המרכז לטיפול באמנויות את המרכז לתרפיה במוזיקה. המרכז שימש לאורך השנים את כל תושבי הצפון, ובכללם ילדים על הספקטרום האוטיסטי, ילדים עם לקויות ראייה או שמיעה ועוד, וסייע לאורך השנים גם להכשיר דורות נוספים של מטפלים.

לאורך השנים תיעדה ירדני יפה את עבודתה במספר ספרים שכתבה, ובהם "כלי זמר מעולם הצומח" (1964), "ביטוי ויצירה במוזיקה כתרפיה" (הקיבוץ המאוחד, 1981) ו"דרך הניגון - ביטוי, יצירה ותרפיה" (שראה אור רק לאחר מותה, ב-2006). במקביל ביימה סרטים בתחומי עבודתה, כגון "כלי זמר מעולם הצומח" (1970), וכן סרטים המתעדים את חיי הקיבוץ, כגון "בר מצווה בקיבוץ" (1966) ו"ילדי המקלטים" (1970).

לירדני יפה נולדו שלושה בנים ושתי בנות. אחד מבניה היה אלוף-משנה עמיר יפה שנספה בשנת 1977 בתאונת דרכים בעת שירותו הצבאי.

קישורים חיצוניים
----------------

* תמר ירדני יפה, באתר "מעוז חיים - סיפור מקום"
* על ספרה "דרך הניגון - ביטוי, יצירה ותרפיה", כולל שני פרקים מהספר, באתר פסיכולוגיה עברית

הערות שוליים
------------

1. ↑  אתר "Billiongraves"
2. ↑  המרכז לטיפול באמנויות עמק המעיינות
3. ↑  Guildhall School of Music

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310579505171
* ISNI: 0000 0000 6693 1140
* LCCN: n88099024
* VIAF: 58165248
* WorldCat: lccn-n88099024

 |
**פולמאר דרומי** או **יסעור שחפי דרומי** (שם מדעי: *Fulmarus glacialoides*), הוא מין של עוף ימי ממשפחת היסעוריים. בעבר הוא נחשב למין ממשפחת השחפיים. הוא מצוי בימים של סביבות אנטארקטיקה והאיים סביבה.

אורכו של הפולמאר 45-50 ס"מ, מוטת כנפיו 110-120 ס"מ ומשקלו 740-790 גרם בממוצע. הוא דומה לקרובו סערון שחפי ובעל צבעים דומים אך הוא בהיר יותר ובעל כתם לבן ייחודי על כנפיו. הוא בעל קרומי שחייה, מקור חרוטי צהוב והוא מסוגל לשתות מי מלח מהים.

יסעור זה מקנן בלהקות על צוקים בחצי הכדור הדרומי ומטיל ביצה יחידה על גבי הסלע. שאר השנה היסעורים דואים מעל הים האנטארקטי בחיפוש אחר טרף כמו דגים, קריל ודיונונים. בחורף הם נודדים צפונה לאקלים נוח יותר.

יסעורים אלה מצויים לעיתים ליד ספינות והם דואים בקרבתם. הם גם נצפים יחד עם עופות ים אחרות וכן עם כלבי ים ולווייתנים. היסעורים ניזונים מדגים שהעופות או הלווייתנים מפספסים.

להקת יסעורי פולמאר באנטארקטיקה.

קישורים חיצוניים
----------------

ויקישיתוף מדיה וקבצים בנושא **פולמאר דרומי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ARKive
* ITIS
* NCBI
* GBIF
 |

הערות שוליים
------------

1. ↑  פולמאר דרומי באתר הרשימה האדומה של IUCN
**משה בן צבי** (18 ביוני 1924 - 10 בספטמבר 2007) כיהן כראש מועצה אזורית הגלבוע במהלך שבע שנים, בין השנים 1970 - 1977.

ביוגרפיה
--------

### ראשית דרכו

משה בן צבי בן צבי נולד לצבי ושניידל טקץ', והיה בן הדור השני בקיבוץ עין חרוד מאוחד. הוא גדל והתחנך בקיבוץ, והיה בן מחזור ה' של בית הספר המקומי. 

הוא שירת בחטיבת הראל. עבר קורס מ"מ וכן קורס מיוחד לאנשי המודיעין, שבסיומו קיבל לידיו את ענייני המודיעין באזור הגלבוע ובית שאן.

במסגרת תפקידו, טיפל בענייני הביטחון השוטפים ופעל לצמצום הגנבות החקלאיות באזור.

במלחמת העצמאות לחם בחטיבת הראל, ומאוחר יותר במילואים היה מפקד פלוגת מפקדה בגדוד 91, חטיבה 9.

כאשר סיים את מילואיו עבד בענפי משק שונים בעין חרוד, ובהם הרפת, המוסך ובעיקר הפלחה (עבודות השדה).

### תפקידיו במועצה האזורית הגלבוע

בשנים 1960–1970 בן צבי כיהן כסגנו של מאיר לניר בתקופה שבה האחרון היה ראש המועצה האזורית הגלבוע.

כאשר מאיר לניר נפטר, בן צבי נבחר במפתיע להיות ראש המועצה האזורית בגלבוע. הוא כיהן כראש המועצה במשך שבע שנים, משנת 1970 עד 1977.

### לאחר כהונתו כראש המועצה

לאחר שסיים את תפקידו כראש מועצה, חזר לעבוד בשדות עין חרוד. בשלב זה בן צבי ואשתו תמר חלו בסרטן. בן צבי ורעייתו נפטרו עקב מחלתם. בן צבי נפטר לאחר שבע שנים, ותמר אשתו נפטרה לאחר עשר שנים. משה ותמר אשתו הותירו אחריהם חמישה ילדים, כ- 20 נכדים ו-3 נינים.

הערות שוליים
------------

1. ↑  הערך מבוסס על ספר זיכרון שהוצא על ידי המשפחה ונמצא בארכיון בקיבוץ עין חרוד מאוחד
**מתמיר** הוא אטום, או קבוצה של אטומים, המחליף אטום מימן בשרשרת הפחמנים הראשית של פחמימנים. תכונותיו של הפחמימן נקבעות לא רק לפי מספר אטומי הפחמן בשרשרת הראשית שלו ומספר אטומי המימן המחוברים אליהם בקשר קוולנטי, אלא גם לפי סוגי המתמירים הקשורים לאותה שרשרת. קיימות קבוצות פונקציונליות רבות שיכולות לשמש כמתמירים, ועל כן מספר הפחמימנים האפשריים הוא גדול מאוד.

דוגמאות
-------

מולקולת 2-כלורופנול שמכילה שני מתמירים
מיקומו והרכבו של המתמיר במולקולות ארומטיות ישפיע באופן ניכר על תכונותיה של המולקולה, משום שהאלקטרונים שהוא תורם או מושך יקבעו את פיזור האלקטרונים בתוכה, כלומר את הרזוננס הכימי שלה. בנזן היא מולקולה ארומטית ללא מתמירים. הופעתו של מתמיר כלשהו במולקולת בנזן ישנה את תכונותיה ואת שמה. כך למשל, כשבנזן מכיל מתמיר OH אז המולקולה נקראת פנול, ואם הפנול מכיל גם כלוריד בתור מתמיר אז המולקולה תיקרא כלורופנול. שמה המלא של המולקולה יקבע לפי המיקום היחסי בין המתמירים; באיור מוצגת מולקולת 2-כלורופנול.

פחמימן שמכיל את המתמיר קרבוקסיל (COOH) קרוי חומצה קרבוקסילית, ונוכחות המתמיר מעניקה למולקולה את האופי החומצי שלה. קיימות מספר חומצות קרבוקסיליות שנבדלות במספר אטומי הפחמן בשרשרת הראשית ובנוכחותם של מתמירים נוספים. כך למשל, חומצה אצטית, המרכיב החשוב בחומץ, היא חומצה קרבוקסילית בעלת שני פחמנים בשרשרת הראשית והיחידה שלה, ואילו חומצה פרופנואית מכילה 3 אטומי פחמן בשרשרת ותכונותיה שונות. מולקולת אספירין היא חומצה קרבוקסילית ארומטית; המבנה שלה מורכב יותר, ובנוסף לקרבוקסיל היא מכילה קבוצה אצטוקסית בתור מתמיר נוסף.

ראו גם
------

* מונחון IUPAC
* תרכובת אורגנית
* קבוצה פונקציונלית
* ארומטיות
* קבוצה צדדית
הספר "**הצמות של למלם**" הוא ספר ילדים של הסופרת טובה מדהני-גבייאו. הספר התפרסם לראשונה בינואר 2014 על ידי אוריון הוצאת ספרים ואוייר על ידי המאייר צבי פדלמן.

אודות הסופרת
------------

טובה גבייאו נולדה ב-1973 ועלתה לישראל ב-1989 מאתיופיה. היא אמא ל-3 ילדים, בעלת תואר שני במנהל עסקים ומימון ועובדת כ-15 שנה במוסד לביטוח לאומי במחלקת הגבייה, בנוסף היא עוסקת בחינוך בלתי פורמלי בבתי ספר כמגשרת חינוכית וכמנחת קבוצות.

טובה גבייאו כותבת ומשווקת ספרי ילדים. הספר הראשון נקרא "הצמות של למלם", הספר השני "שמלת החג של טרויה".

מניעים לכתיבת הסיפור
--------------------

ספר זה מבוסס על סיפור אמיתי, שקרה, כאשר בתה הקטנה של מחברת הספר לא הסכימה שתקלע לה צמות, כי רצתה שיער חלק ותסרוקת כמו שאר הילדים בגן. זה היה הרגע המכונן בו החליטה לעזור לבתה ולכתוב את הספר "הצמות של למלם". הבת שלה התחברה לסיפור, הזדהתה עם "למלם" והעדיפה את הצמות על שיער חלק, ברגע הזה קיבלה הבת שלה את עצמה כמו שהיא.

הסיפור נכתב על מנת לחזק את הביטחון של יוצאי העדה האתיופית ולהשריש בילדים ערכים של קבלת האחר ואהבת השונה.

תקציר
-----

הספר "הצמות של למלם" מתאר ילדה אתיופית קטנה בשם למלם בעלת שיער שחור, ארוך ומתולתל. אמה וורקנש נהגה לקלוע לה צמות קטנות, ולקשטן. יום אחד חזרה למלם מהגן, והחליטה שהיא רוצה תסרוקת אחרת, כמו לכל הילדים בגן. אמה של למלם וורקנש ניסתה לשכנע את למלם, שצמות הן דבר יפה ומיוחד, ולא לכולם יש את אותו שיער.

למחרת בבוקר למלם הלכה עם אביה לגן עם קוקו יפה ומסודר. כאשר למלם הגיעה לגן, לפתע הילדים רצו לחצר כדי לחפש את הצמות האבודות של למלם. למלם שאלה את הילדים "לאן אתם רצים?", "הילדים לא שמעו אותה, יצאו בריצה החוצה והתחילו לחפש משהו בכל רחבי החצר."הגננת הסבירה לילדים, שהצמות לא אבדו, ואמא של למלם יכולה לקלוע לה צמות, מתי שתבקש. לבסוף למלם הבינה, שצמות זה יפה מאוד, ושכל אחד הוא מיוחד.

דמויות
------

* **למלם** היא הדמות המרכזית בסיפור. למלם היא ילדה חברותית ואהובה בעלת צבע עור ותסרוקת מיוחדים. למלם מתוארת כילדה קונפורמיסטית בכך שהיא רוצה תסרוקת "רגילה" כמו לכל הילדים בגן. בסוף הסיפור למלם מחליטה ללכת בדרך שלה ועם התסרוקת שלה ולא להיות כמו כולם.
* **וורקנש** היא אמה של למלם. היא מתוארת כאמא נחמדה, אמפתית ורגישה לבתה. התכונות של וורקנש באות לידי ביטוי בכך שכאשר למלם רצתה לשנות את התסרוקת שלה, היא ניסתה לדבר אל ליבה ולשכנע אותה שהיא יפה כמו שהיא. היא גם קיבלה אותה עם ההחלטה שלה לשנות את התסרוקת, ועזרה לה לעשות זאת.

קישורים חיצוניים
----------------

* טובה גבייאו-מדהני, כותבת הספר "הצמות של למלם" התארחה בתוכנית "אחד על אחד", יוטיוב.

הערות שוליים
------------

1. ↑  חיפוש אחד אוניברסיטת חיפה- הספרייה, באתר חיפוש אחד אוניברסיטת חיפה- הספרייה
2. ↑  מערכת הפורטל, מקורצין---גאווה-באמהרית---התיאטרון-הקהילתי-הראשון-של-בני-העדה-האתיופית, באתר כרמיאל-פורטל כרמיאלי, ‏26.11.19
3. ↑  ערוץ הטלוויזיה I.E.T.V, באתר ערוץ היוטיוב - ערוץ הטלוויזיה I.E.T.V
4. 1 2 3  הצמות של למלם, באתר אתר-אוריון הוצאת ספרים

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"הצמות של למלם"**.
**סוני קלאסיקל רקורדס** (באנגלית: **Sony Classical Records**) היא חברת תקליטים אמריקאית, שנוסדה בשנת 1924 כקולומביה מאסטרוורקס רקורדס, חברת בת של קולומביה רקורדס. במהלך שנותיה היא החתימה אמנים מצליחים בקנה מידה בין לאומי, בין היתר אייזק שטרן, פבלו קאסאלס, גלן גולד, יוג'ין אורמנדי, דני אלפמן, ואנגליס, אליוט גולדנטל, לאונרד ברנשטיין, ג'ון ויליאמס ריקי מרטין ואנסטסיה פטרישאק.

היסטוריה
--------

בשנת 1924 נוסדה קולומביה מאסטרוורקס רקורדס. בשנת 1948 פרצה עם הישג מיוחד, אריך-נגן בגודל 12 אינץ', שהפך להצלחה המסחרית הראשונה שלה. קולומביה רקורדס השתמשו במותג "מאסטרוורקס" לא רק עבור תקליטים קלאסיים וברודוויי, אלא גם עבור אלבומי מילים מדוברות כמו אדוארד מורו והסדרה "I Can Hear It Now" המצליחה של פרד וו. פרנדלי (אנ').

הורה CBS הציג גם את שם המאסטרוורקס על ציוד האלקטרוניקה הצרכנית שלו. בשנת 1980, שונה שם הלייבל של קולומביה מאסטרס לשם **CBS מאסטרוורקס רקורדס**. בשנת 1988 רכשה חברת סוני את קבוצת "CBS רקורדס", ושנתיים לאחר מכן היא יצרה את סוני קלאסיקל כדי שתירש את הלייבלים קולומביה רקורדס ו-CBS רקורדס. הלוגו משמר את הסמל של "הערות הקסם", שהיו הסמל של קולומביה עד שנת 1954. במהלך שנות התשעים, בלייבל התעוררה מחלוקת על הנהגתו של פיטר גלב. גלב העדיף מוזיקת קרוסאובר על פני יצירות מהזרמים קלאסיים מהמיינסטרים. השם מאסטרוורקס ממשיך להתקיים בסדרת אלבומי הקאסט של ברודוויי שיצאו דרך רשומות מאסטרוורקס ברודוויי, וכשם של חטיבת המוזיקה הקלאסית של סוני מאסטרוורקס, חטיבת סוני מיוזיק אנטרטיינמנט. הלייבל סוני קלאסיקל רשום היום כלייבל אחות של מאסטרוורקס.

מאז 1990, כשהפך לסוני קלאסיקל רקורדס, המשיך הלייבל לפתח את סדרת האמנים המצטיינים שלו, תוך שהיא מציגה את הדיסקוגרפיה המפורסמת שלו עם הפקות חדשות בהן מופיעים לאנג לאנג, פלאצ'ידו דומינגו, ג'ונאס קאופמן, רוברטו אלגנה, חואן דייגו פלוארז, ויטוריו גריגלו, סימון דינרשטיין, חאטיה בוניאטישווילי, פרי ינדה, תאודור נוכטיזיס ואיגור לויט, וכן הוצאו מחדש הקלטות מהודרות קלאסיות ומקוריות מתוך מורשתן של קולומביה רקורדס / CBS רקורדס.

סוני קלאסיקל הרחיבה את נוכחותה בתחום הקלטות של פסקולים של סרטי קולנוע. היא השתתפה במספרים סרטים זוכי אוסקר כמו "טיטאניק" (1997), שייקספיר מאוהב (1998), הכינור האדום (1999) ו"נמר, דרקון" (2000).

בשנת 2005 הפכה סוני קלאסיקה לחלק מסוני מיוזיק מאסטרוורקס. לאחר רכישת חלקה של BMG בשנת 2008, היא הוצגה כ"סוני קלאסיקל אינטרנשיונל" בברלין ובארצות הברית כסוני מאסטרוורקס.

קישורים חיצוניים
----------------

* סוני קלאסיקל רקורדס, ברשת החברתית פייסבוק
* סוני קלאסיקל רקורדס, ברשת החברתית טוויטר
* סוני קלאסיקל רקורדס, ברשת החברתית אינסטגרם

 אתר האינטרנט הרשמי של סוני קלאסיקל רקורדס

הערות שוליים
------------

1. ↑  CBS Masterworks

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007319964805171
* BnF: cb13929104c (data)
* GND: 10349698-1
* ISNI: 0000 0001 0719 6542
* LCCN: no95000211
* MusicBrainz: 10920823-9ed8-45d9-adb3-69fc22475ab0
* VIAF: 123450478
* WorldCat: lccn-no95000211

 |
מתלטים בתיכון בטורניר מתמטיקה של איגוד המאמנים למתמטיקה ומדע (TMSCA)
**מתלט** (באנגלית: **Mathlete**) הוא אדם שמתחרה בתחרויות מתמטיקה בכל רמה ובכל גיל. ליתר דיוק, מתלט הוא סטודנט שמשתתף באחת מתוכניות ה-Mathcounts, שכן מתלט הוא סימן מסחרי רשום של קרן Mathcounts בארצות הברית. המונח הוא הלחם של המילים מתמטיקה ואתלט.

מתלטים מובילים מבית Mathcounts ממשיכים להתחרות בתחרויות AIME, USAMO ו-ARML בארצות הברית. אלו שבמדינות אחרות משתתפים בדרך כלל באולימפיאדות לאומיות כדי להעפיל לאולימפיאדה הבינלאומית במתמטיקה.

המשתתפים ביום המתמטיקה העולמי מכונים בדרך כלל מתלטים.

תחרויות מתמטיקה
---------------

בחינת פוטנאם: התחרות של ויליאם לואל פוטנאם היא התחרות הבולטת לסטודנטים לתואר ראשון במתמטיקה בארצות הברית.[דרוש מקור] התחרות מנוהלת על ידי האגודה המתמטית של אמריקה, ובה סטודנטים מתחרים כיחידים וכצוותים (לפי בחירת המוסד שלהם) על מלגות וכספי צוות. הבחינה מנוהלת ביום שבת הראשון בחודש דצמבר.

אימוני מתלטיקה מחוץ לעונה
-------------------------

מחוץ לעונה האקדמית (המכונה באופן מסורתי "קיץ") יכולה להיות קשה במיוחד למתלטים, אם כי הוצעו משטרי אימונים שונים כדי לשמור על יכולת המתמטיקה בשיאה. מתלטים רבים קוראים פרסומים כגון The American Mathematical Monthly של האיחוד המתמטי של אמריקה ו-Notices of the American Mathematical Society של האגודה האמריקאית למתמטיקה באופן נרחב כדי לשמור ולחדד יכולת מתמטית. ישנם מאמנים שמציעים לבקש התמחות במחקר או מענקים, רבים מהם ממומנים על ידי הקרן הלאומית למדע.

ברמות גבוהות יותר, מתלטים יכולים להשיג מימון ממוסדות מארחים לעבודה על פרויקטים של מחקר קיץ. לדוגמה, אוניברסיטת דלאוור מציעה את הפרויקטים הקבוצתיים לחקר מדעי המתמטיקה (פרויקט GEMS) לסטודנטים לתואר שני בשנה הראשונה. הסטודנטים משמשים כחוקרים ראשיים ועובדים עם עוזר מחקר לתואר ראשון ויועץ סגל שיפקח על מחקרי הקיץ שלהם.

בישראל
------

בישראל משתמשים במונח "מתלט" לעיתים רחוקות.

בישראל ישנן תחרויות מתמטיקה רבות, כגון, תחרות הערים, תחרות המתמטיקאי הצעיר, תחרות בנו ארבל, אולימפיאדת האחדות, האולימפיאדה הארצית למתמטיקה ועוד.

קישורים חיצוניים
----------------

* World Math Day
* Algorithm Olympics

הערות שוליים
------------

1. ↑  MATHLETE Trademark of MATHCOUNTS Foundation - Registration Number 2754939 - Serial Number 76161336 :: Justia Trademarks, trademarks.justia.com (באנגלית)
2. ↑  William Lowell Putnam Competition, math.scu.edu
3. ↑  The GEMS Project, web.archive.org, ‏2011-09-30
**הצניחה הגדולה** (באנגלית: **Operation Dumbo Drop**) הוא סרט דרמה ופעולה משפחתי משנת 1995 בכיכובם של דני גלובר וריי ליוטה.

עלילה
-----

עלילת הסרט מתרחשת בשנת 1968 במהלך מלחמת וייטנאם. קצין הכומתות הירוקות, סרן ת.ס. דויל (בגילומו של ריי ליוטה), נשלח להחליף את קצין הכומתות הירוקות סאם קייהיל (אותו מגלם דני גלובר) המוצב בכפר דאק-נה שבצפון וייטנאם, שמשתחרר מן הצבא. הכפר משמש עבור קייהיל ואנשי הכוחות המיוחדים שבפיקודו ככבסיס תצפית קדמי על נתיב הו צ'י מין, נתיב הברחת אמצעי לחימה ותחמושת מצפון וייטנאם לטובת הווייטנקונג בדרום. כוחות מצבא צפון וייטנאם הורגים את הפיל של הכפר כפעולת עונשין על שהכפר מסייע לכוחות צבא אמריקניים, נדרשים קייהיל ודויל לספק פיל חדש לכפר בתוך שבוע במטרה להבטיח את תמיכת הכפר במאמץ הצבאי האמריקני. דויל, קייהיל, קצין האספקה דייוויד פול (בגילומו של דניס לירי) ושני צנחנים נוספים מההדיוויזיה המוטסת ה-101 מלווים את הפילה בו-טאט ואת הנער הנוהג בה, לין, במסעם על פני וייטנאם שסועת הקרבות. בשל העובדה שהקבוצה נרדפת על ידי הווייטקונג וצבא צפון וייטנאם נדרשים קייהיל ודויל לתכנן כיצד להצניח את הפילה, שמשקלה כשני טון, מעבר לקווי האויב.

קישורים חיצוניים
----------------

* "הצניחה הגדולה", במסד הנתונים הקולנועיים IMDb (באנגלית)
* "הצניחה הגדולה", באתר נטפליקס
* "הצניחה הגדולה", באתר AllMovie (באנגלית)
* "הצניחה הגדולה", באתר Rotten Tomatoes (באנגלית)
* "הצניחה הגדולה", באתר Box Office Mojo (באנגלית)
* "הצניחה הגדולה", באתר אידיבי
* "הצניחה הגדולה", באתר דיסני+ סרטים (באנגלית)
* "הצניחה הגדולה", במסד הנתונים הקולנועיים KinoPoisk (ברוסית)

הערות שוליים
------------

1. ↑  דנה צימרמן, "**סרטים חדשים**", הארץ, ‏ 21.03.1996.
**Whoa, Nelly!‎** (בעברית: **וואו, נלי!**) הוא אלבום הבכורה של הזמרת נלי פורטדו שיצא ב-24 באוקטובר 2000. הביקורות כינו את האלבום "חוויה מרעננת ומהנה, נסיוב כנגד כל נסיכות הפופ ולהקות הראפ-מטאל שהפכו לפופולריים לקראת תחילת המילניום".

האלבום מוקם במקום 24 במצעד הבילבורד בארצות הברית והנפיק שלושה סינגלים שהפכו ללהיטים בינלאומיים: "I'm like a Bird", "Turn off the Light" ו"‎...On the Radio (Remember the Days)‎". השיר "Party's Just Begun (Again)‎" היה סינגל אשר יצא באופן בלעדי רק למועדונים בארצות הברית, אולם גרסת האלבום של השיר היא שונה מגרסת הסינגל והשם שונה ל"Party". השיר בנוסף נכלל בפסקול הסרט "Brokedown Palace". שירים נוספים שיצאו כסינגלים היו "!Hey, Man" אשר יצא רק בבריטניה וגרמניה, "Legend" באפריקה ו-"Trynna Finda Way באמריקה הלטינית.

עד אוגוסט 2006 מכר האלבום יותר מחמישה מיליון עותקים.

רשימת רצועות
------------

1. "Hey, Man!‎"  (נלי פורטדו) – 4:10
2. "‎...On the Radio (Remember the Days)‎" (פורטדו) – 3:54
3. "Baby Girl"  (בריאן ווסט, ג'רלד איטון, פורטדו) – 3:46
4. "Legend" (איטון, פורטדו, ווסט) – 3:34
5. "I'm like a Bird" (פורטדו) – 4:03
6. "Turn off the Light" (פורטדו) – 4:36
7. "Trynna Finda Way"  (איטון, פורטדו, ווסט) – 3:34
8. "Party" (איטון, פורטדו, ווסט) – 4:02
9. "Well, Well"  (פורטדו) – 3:00
10. "My Love Grows Deeper, Pt. 1" (איטון, פורטדו, ווסט) – 4:23
11. "Island of Wonder" (פורטדו) – 3:59
12. "Childhood Dreams" (פורטדו) – 6:09

סינגלים
-------

### I'm like a Bird

פורטדו בקליפ ללהיט "I'm like a Bird"
**"I'm like a Bird"** נכתב על ידי נלי פורטדו והופק על ידי ד'רלד איטון ובריאן ווסט. פורטדו אמרה שזו השיר המועדף עלייה מתוך האלבום. השיר יצא כסינגל הראשון מתוך אלבומה והיה לסינגלים המצליחים ביותר לשנת 2001 והגיע למקום הראשון במצעד הסינגלים בקנדה, מקום שני באוסטרליה, מקום חמישי בבריטניה ומקום תשיעי בארצות הברית. השיר זכה בנוסף בפרס גראמי בקטגוריה "Best Female Pop Vocal Performance". הקליפ לשיר בוים על ידי פרנסיס לורנס.

### Turn off the Light

**"Turn off the Light"** הוא הסינגל השני מתוך האלבום. הסינגל היה לסינגל המצליח ביותר של פורטדו בארצות הברית ומוקם במקום החמישי במצעד הבילבורד (עד לסינגל "Promiscuous" שהגיע למקום הראשון). השיר מוקם במקום הרביעי בבריטניה, ובמקום השביעי בקנדה ובאוסטרליה.

### ‎...On the Radio (Remember the Days)‎

**‎...On the Radio (Remember the Days)‎** הוא הסינגל השלישי והאחרון שיצא באופן בינלאומי. במקור, שם השיר הוא "Shit on the Radio (Remember the Days)‎", אך בשל העובדה שהמילה "Shit" נחשבת למילה בוטה, הוחלפה המילה בשלוש נקודות. לאחר שני סינגלים מצליחים, סינגל זה נחשב לכישלון. הסינגל לא הצליח להיכנס למצעד הבילבורד בארצות הברית, באוסטרליה הגיע הסינגל למקום 53 ואילו בבריטניה רק למקום 18. פורטדו מספרת כי השיר נכתב בשל תחושת המיסחור של המוזיקה הפופולרית.

קישורים חיצוניים
----------------

* ספוטיפיי Whoa, Nelly! באתר ספוטיפיי
* YouTube Whoa, Nelly! באתר YouTube
* MusicBrainz Whoa, Nelly! באתר MusicBrainz
* Discogs Whoa, Nelly! באתר Discogs
* AllMusic Whoa, Nelly! באתר AllMusic

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 9713ae12-a4e5-3fbb-a660-d152390430ce

 |
**איסור אכילת מנחת כהן** הוא מצוות לא תעשה מתרי"ג מצוות, לפיה קיים איסור לאכול כל מנחה שכהן מקריב.

מקור ושורשי המצווה
------------------

בספר ויקרא נאמר:

> 
> וְכָל מִנְחַת כֹּהֵן כָּלִיל תִּהְיֶה לֹא תֵאָכֵל.
> 
> 
> 
> — ויקרא ו, טז
> 

  

כתב ספר החינוך כי כוונת הקורבנות הם כדי לעורר את לב המקריב, ומכיוון שלכהן יש חלק בקורבנות המנחה, אם יאכל את מנחתו תחושתו תהיה מעין מי שאופה סתם פת לצורכו, כיוון שלבסוף הוא אוכל אותה. וכדי לעורר את לב הכהן המקריב יש צורך לאסור את אכילת המנחה, בין על ידו ובין על ידי שאר הכהנים מכיוון שבמקרה כזה, הוא יאכל את מנחותיהם והם את מנחותיו ושוב יראה הדבר בעיניו כאילו הוא עושה לצורך עצמו.

דיני המצווה
-----------

מנחת כהן זכר אסורה באכילה ומקטירים אותה כולה. בכלל זה: מנחת חנוך ומנחת חביתין וכן כהן שהביא מנחת חוטא או מנחת נדבה כולן נשרפות על גבי המזבח בשלמותם.

במנחת חוטא של כהן ישנה מחלוקת במשנה: לדעת תנא קמא דינה ככל שאר המנחות של כהן ומוקטרת כולה ולדעת רבי שמעון קומצים את המנחה ומקטירים את הקומץ לבד ואת שאר המנחה לבד.

בברייתא במסכת סוטה לומדים שבת כהן שנשאת לישראל מנחתה נאכלת ובת ישראל שנשאת לכהן מנחתה אינה נאכלת. אמנם, בבת ישראל שנשאת לכהן, קומצים את המנחה והקומץ קרב בפני עצמו מפני שיש גם לו וגם לה חלק במנחה. שיירי המנחה מפוזרים על גבי הדשן.

איסור זה חל על גברים ונשים בשווה. אדם שעבר על האיסור ואכל כזית מנחת כהן, לוקה.

הערות שוליים
------------

1. ↑  ספר החינוך (סדר דפוס פרנקפורט)/קלז – ויקיטקסט, באתר he.wikisource.org
2. ↑  מסכת מנחות, דף ע"ב, עמוד ב'
3. ↑  מסכת סוטה, דף כ"ג
**מאמר סקירה** (באנגלית: **Review article**) או **סקירת ספרות** (באנגלית: **Literature review**) הוא מאמר המסכם מאמרים רבים קודמים בנושא כלשהו. בפרט, בתחומי המדע מאמר סקירה הוא מאמר מדעי אשר אינו מדווח על תוצאות מחקר יחידי, למשל ניסוי מדעי או תצפית מדעית יחידים, אלא מסכם מספר רב של מאמרים מדעיים שפורסמו קודם לכן בנושא מסוים או בשאלה מסוימת, במטרה להבינו באופן רחב, אמין ועמוק יותר.

בדומה למאמרי תוצאות במדע, מאמר סקירה מדעי בדרך-כלל מתפרסם בכתב עת מדעי, ועובר ביקורת עמיתים. במרבית תחומי המדע הופיעו במשך השנים כתבי-עת מדעיים מיוחדים המתמחים במאמרי סקירה, שהמילה Review תכופות משובצת בשמם, למשל Reviews of Modern Physics בתחום הפיזיקה. גם כתבי-עת מדעיים רבים אחרים עשויים לפרסם מאמרי סקירה בנוסף על מאמרים מסוגים אחרים, לפעמים במדור מיוחד או בגיליון מיוחד.

מאמר סקירה הוא מקור משני, כלומר הוא מכיל ניתוח, פרשנות וסינתזה של מספר רב של מאמרים קודמים, אשר במדע בדרך-כלל ערכו מחקר מקורי ובתחומי מדע רבים עשויים להחשב כמקורות ראשוניים. ממאמר סקירה מצופה בדרך-כלל לסקור ללא משוא פנים את כל המאמרים הקודמים החשובים לנושא המוצהר שלו, ולא להתעלם מתרומות רלוונטיות, למשל של מחברים אחרים או מתחומי מדע אחרים. הביבליוגרפיה של מאמר סקירה בדרך-כלל מקיפה בהרבה משל מאמר תוצאות באותה שאלה, ובאופן אופייני עשויה לצטט עשרות ומאות מקורות. לפיכך, מאמרי סקירה הם באופן טיפוסי מקיפים יותר ומוטים פחות ממאמרי תוצאות, ולצרכים רבים הם נחשבים למקורות הכלליים, האמינים והסמכותיים ביותר בנושא שבו הם עוסקים.

גם מאמר סקירה וגם מאמר מטא-אנליזה מסכמים מידע ממחקרים רבים קודמים. ההבדל ביניהם הוא שמטא-אנליזה מצרפת יחד נתונים שנאספו על ידי מחקרים קודמים לצורך ניתוח סטטיסטי מחודש על מדגם גדול יותר, בעוד שמאמר סקירה בדרך-כלל איננו עורך ניתוח מחדש של הנתונים, אלא מצליב את המסקנות של מחקרים קודמים. באופן טיפוסי, מטא-אנליזה תתבצע על מספר קטן יותר של מחקרים מאשר מאמר סקירה באותה שאלה, שכן הניתוח מחדש של הנתונים יוגבל לתת-קבוצה של אותם מחקרים אשר עונים לדרישות הסטטיסטיות, למשל כאלו שנערכו בתנאים, בשיטות ובמתודולוגיות דומות. מאמר סקירה לעומת זאת עשוי להצליב מידע ממחקרים שנערכו בתנאים שונים, במתודולוגיות שונות, ואף מתחומי מדע שונים אשר עשויים לנגוע לשאלה הנחקרת. לכן באופן טיפוסי מסקנותיו כלליות ומקיפות יותר ממסקנות מטא-אנליזה באותו נושא עצמו, אך פחות חזקות. למשל, תכופות לא ניתן יהיה לקבל הערכה של מובהקות סטטיסטית בשאלה הנידונה. גם מאמרי סקירה וגם מאמרי מטא-אנליזה חשובים לבדיקת ההדירות של תוצאות ומסקנות מדעיות.

ראו גם
------

* ספריית קוקרן
* מאמר מדעי
* מטא-אנליזה

הערות שוליים
------------

1. ↑  מאמר סקירה, באתר מוזיאון המדע ע"ש ברנרד בלומפילד
2. ↑  נחמיה פרידלנד, איילת פישבך ועופר פיין, "כתיבת מאמר", מתוך הקורס "שיטות ניסויים" באוניברסיטת תל אביב, 1997
לוחמה אסימטרית היא מלחמה בין יריבים שכוחם הצבאי או הכלכלי היחסי שונה באופן משמעותי, או שהאסטרטגיה או הטקטיקות שלהם שונים באופן משמעותי. בדרך כלל מדובר במלחמה בין צבא מקצועי למיליציות של תנועת התקוממות, שלעיתים קרובות מעמדם בלתי חוקי.

מטול RPG-7 ולצידו רקטת RPG נגד טנקים, הנפוץ בשימוש בקרב מליציות כחלק מלוחמה אסימטרית
הגדרת מלחמה אסימטרית בדרך זו באה להבדיל בינה למלחמה סימטרית, מצב לחימה בין שני כוחות בסדרי גודל דומים בשדה הקרב, המשתמשים בטקטיקות ובאסטרטגיות דומות. המושג עצמו הוטבע בשנות ה-70 של המאה ה-20.

במלחמה אסימטרית שני הצדדים מנסים לנצל את חולשות היריב כדי לקדם את מטרותיהם הצבאיות או הפוליטיות. הצד החלש במלחמה אסימטרית משתמש לעיתים בשיטות לחימה לא קונבנציונליות, כדי לפצות על חוסר האיכות והכמות בכוח הצבא, זאת בהסתמך על ההנחה כי הצד החזק לא ירצה לשלם את המחיר התדמיתי הכבד, ויהיה נתון ללחץ בינלאומי אם יחליט לנקוט בשיטות דומות. פעולות טרור הן דוגמה לסוג אחד של מלחמה אסימטרית, אך מלחמה אסימטרית כוללת גם סוגי לחימה נוספים, כגון: התקוממויות עממיות, מלחמות גרילה, מדינה מול מעצמה ועוד מצבים שבהם כוח צבאי מסודר מתעמת עם יריב פחות מאורגן, בעל ציוד פחות משוכלל וטקטיקה חמקמקה. יריבות אסימטרית עשויה להוביל גם לבניין כוח המותאם לפערי הכוחות, כמו למשל "רדוקציה טכנולוגית" אשר במסגרתה הצד המצוי בנחיתות מוותר על אמצעי לחימה מתקדמים ומעדיף להצטייד באמצעים פשוטים אך תחבולניים.

ניתן לומר, כי מלחמות אסימטריות היו קיימות מקדמת דנא. אולם עקב התמורות בדמוגרפיה, בכלכלה ובתודעה הקבוצתית של מגזרים ולאומים בעולם, מאז ראשית המאה ה-19, ובמיוחד לאחר מלחמת העולם השנייה מלחמות אסימטריות עלו בשכיחותן וגם מדינות בעלות יכולות דומות מנהלות מלחמות אסימטריות חשאיות הנקראות מלחמות פרוקסי, ובין שיטות הפעולה בהן ניתן למנות את השימוש בנשק להשמדה המונית, בתקשורת, ופעילות באומות המאוחדות.

ראו גם
------

* לוחמה לא קונבנציונלית
* לחימה בעצימות נמוכה
* לוחמה פסיכולוגית
* לוחמה באמצעות שליח (מלחמת פרוקסי)
* מלחמה בטרור

לקריאה נוספת
------------

* יהושפט הרכבי, **מלחמה ואסטרטגיה**, תל אביב: הוצאת משרד הביטחון, 1990.
* Kaplan, Robert D. Warrior Politics: Why Leadership Demands a Pagan Ethos, New York, Vintage, 2003 מסת"ב 0-375-72627-6

קישורים חיצוניים
----------------

* אביתר מתניה וארז סרי-לוי, ‏בקלע ובאבן: אסטרטגיה של רדוקציה טכנולוגית, **עדכן אסטרטגי**, 24(2), אפריל 2021
* לוחמה אסימטרית, דף שער בספרייה הלאומית

הערות שוליים
------------

1. ↑  אביתר מתניה וארז סרי-לוי, ‏בקלע ובאבן: אסטרטגיה של רדוקציה טכנולוגית, **עדכן אסטרטגי**, 24(2), אפריל 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007530343705171
* BnF: cb15045974x (data)
* GND: 7593360-3
* LCCN: sh2001001771
* LNB: 000316393
* NKC: ph501686
* SUDOC: 096093196

 |
**צלף: עורב לבן** (באוקראינית: **Снайпер. Білий ворон**) הוא סרט מלחמה אוקראיני משנת 2022, שההפקה עליו החלה בשנת 2019. הסרט מומן על ידי הסוכנות הממלכתית האוקראינית לקולנוע והופק על ידי UM-Group. את הסרט ביימו מריאן בושאן על פי תסריט מאת מיקולה וורונין. הסרט מבוסס על אירועים שקרו למיקולה וורונין.

הסרט יצא לאקרנים ביום העצמאות של אוקראינה, ב-24 באוגוסט 2022, בעיצומה של מלחמת אוקראינה–רוסיה.

עלילה
-----

מורה פציפיסט מבית ספר לפיזיקה מנסה לחיות בשלום ובהרמוניה עם הטבע, אך המלחמה מגיעה לדונבאס. יש לו חוש צדק חד והוא לא רוצה להשלים עם מה שהמלחמה מביאה איתה, לאחר רצח אהובתו בידי חיילים רוסיים הוא הופך לצלף בצבא האוקראיני.

שחקנים ודמויות
--------------

* פאבלו אלדושין - מיקולה (עורב לבן)
* מרינה קושקינה - נסטיה
* רומן סמיסל - מפקד הגדוד
* אנדריי מוסטרנקו - קאפ
* אולג דראץ' - "האפור"
* רומן יאסינובסקי - קלים
* ואדים ליאלקו - קצין המודיעין הצבאי הרוסי
* אולג שולגה - דנובה
* פטרו נדזלסקי - מפקד מטה

הפקה
----

הצילומים התרחשו בסתיו 2020 במחוז קייב. בצילומים השתתפו אנשי צבא וציוד צבאי של המרכז הבינלאומי והיחידה הטריטוריאלית המבצעית הצפונית של המשמר הלאומי של אוקראינה, כמו גם חטיבת התגובה המהירה של המשמר הלאומי. בסצנות ההמוניות השתתפו כמאה חיילים וכשני תריסר פריטי ציוד צבאי.

קישורים חיצוניים
----------------

* "הצלף: עורב לבן", במסד הנתונים הקולנועיים IMDb (באנגלית)
**אַהְל אל-פַתְרָה** (בערבית: **أهل الفترة**) הוא מושג בתאולוגיה האסלאמית, אשר מתאר כל אדם אשר המסר האסלאמי לא הגיע אליו באופן שלם ובלתי מסולף. הכוונה היא בדרך כלל לאנשים אשר לא היו מודעים למסר האסלאמי, הן בגלל ריחוק גאוגרפי או מפני שהם חיו לפני שהגיע נביא לעמם.

יש מי שאומרים שאלו הם אנשים אשר חיו בתקופה שבין שני נביאים, כך שהם לא זכו לקבל את המסר האלוהי.

על פי חלק מהתאולוגים המוסלמים, אהל אל-פתרה יהיו נתונים לבחינה מיוחדת ביום הדין. למשל, הם יראו את המאמינים הולכים אחרי הנביא שלהם, ותנתן להם הבחירה האם ללכת אחריהם גם כן או לא.

המשמעות המילולית של המושג היא "אנשי התקופה".

הערות שוליים
------------

1. ↑  Nasr, Seyyed Hossein. **Islamic philosophy from its origin to the present : philosophy in the land of prophecy**, Albany: State University of New York Press, 2006
2. ↑  Crone, Patricia, 1945-2015,, **Collected studies in three volumes**
3. ↑  Ruling on Ahl-ul-Fatrah-The fate of Ahl-ul-Fatrah, Ruling on Ahl-ul-Fatrah-The fate of Ahl-ul-Fatrah (באנגלית)
4. ↑  People Having no Access to Divine Messages (Ahl al-Fatrah), archive.islamonline.net
5. ↑  **The Cambridge companion to classical Islamic theology**, 1st ed
6. ↑  **Islamic theological themes : a primary source reader**
**מנפרד שטרן** (1896 – 1954) היה איש צבא סובייטי, קצין בשירות המודיעין של הצבא האדום. במלחמת האזרחים הספרדית (תחת השם אמיליו קלבר) הוא פיקד על הבריגדה הבינלאומית מס' 11, אשר הצליחה לבלום את ניסיון הכוחות הלאומנים לכבוש את מדריד בנובמבר-דצמבר 1936. 

מנפרד (משה) שטרן נולד בינואר 1896 בכפר וולוקה בצפון בוקובינה באימפריה האוסטרו הונגרית (כיום משתייך הכפר למחוז צ'רנוביץ של אוקראינה) במשפחה יהודית אמידה. לאחר סיום בית ספר תיכון בצ'רנוביץ נסע לווינה, שם התקבל ללימודים בבית הספר לרפואה. בשנת 1915 התנדב לצבא האוסטרו הונגרי ושירת כפרמדיק בחזית הרוסית. בשנת 1916 נפל בשבי הרוסי ונכלא במחנה שבויי מלחמה בסיביר.

בתחילת 1918 שוחרר מן השבי (יחד עם שאר השבויים האוסטרו-הונגריים) לאחר שרוסיה יצאה מהמלחמה, בעקבות חתימת הסכם השלום בברסט ליטובסק. עוד בהיותו בשבי הוא נחשף לתעמולה הסוציאליסטית והפך לתומך נלהב של הבולשביזם. לכן, לאחר שחרורו מהשבי, הצטרף אל שורות הצבא האדום. במהלך מלחמת האזרחים הרוסית לחם בכוחות הצבא הלבן במערב סיביר. בשנת 1921 הצטרף אל קומינטרן. בתום מלחמת האזרחים נשאר לשירות קבע בצבא. הוא למד באקדמיה צבאית במוסקבה ועם סיום הלימודים הצטרף אל שירות המודיעין הצבאי (גה.רה.או).

בשנת 1923 שהה באופן בלתי לגאלי בגרמניה (תחת השם לזר שטרן) כיועץ צבאי למפלגה הקומוניסטית הגרמנית. הוא היה בין מארגני מרד המבורג באוקטובר 1923, במהלכו ניסוי הקומוניסטים להפיל שלטון ויימאר. לאחר דיכוי המרד שטרן נמלט לברית המועצות.

בשנים 1929 – 1931 שהה בארצות הברית במסווה של מהגר גרמני בשם מארק זילברט. הוא ניהל רשת ריגול סובייטית, אשר התמקדה בריגול תעשייתי במפעלים צבאיים.
בשנת 1932 נשלח לסין, שם היה יועץ צבאי בצבאו של מאו דזה-דונג. בשנת 1935 חזר לבית המועצות.

לאחר פרוץ מלחמת האזרחים בספרד נשלח לשם כיועץ צבאי לכוחות הרפובליקנים. הוא הגיע לספרד במסווה של אזרח קנדי בשם אמיליו קלבר. עם הקמת הבריגדות הבינלאומיות הוא מונה למפקד הבריגדה ה-11, אשר הורכבה ממתנדבים מגרמניה, צרפת ופולין. בנובמבר-דצמבר 1936 הצטיינה הבריגדה בפיקודו בקרבות בלימה נגד הצבא הלאומני בפאתי מדריד. בעיתונות הספרדית, כונה גנרל קלבר (שם, תחתיו היה ידוע מנפרד שטרן בספרד) "המושיע של מדריד". 

בשנת 1938 נקרא על ידי הממונים לשוב למוסקבה להתייעצות דחופה. עם שובו נעצר שטרן במסגרת "הטיהורים הגדולים" שערך סטלין בפיקוד הצבא האדום. הוא הואשם בפעילות אנטי סובייטית ובמאי 1939 נידון ל-15 שנות מאסר. את עונשו ריצה במחנה עבודה במחוז אירקוטסק
הוא נפטר ב-18 בפברואר 1954 ונקבר בבית הקברות של המחנה.

קישורים חיצוניים
----------------

* תמונתו של מנפרד שטרן במדי הצבא הספרדי
בתורת החוגים, **חוג פרימיטיבי למחצה** (semi primitive ring) הוא חוג שרדיקל ג'ייקובסון שלו שווה לאפס. חוגים אלו מכלילים את החוגים הפרימיטיביים - ואכן, כל חוג פרימיטיבי למחצה סוף ממדי הוא מכפלה תת-ישרה של חוגים פרימיטיביים. במקרה הארטיני, תכונה זו שקולה לראשוניות למחצה ולפשטות למחצה, ולפי משפט ודרברן-ארטין החוג שווה לסכום ישר של חוגי מטריצות מעל חוג עם חילוק.

הגדרה ומבנה
-----------

יהי חוג R. רדיקל ג'ייקובסון שלו הוא חיתוך כל האידיאלים הפרימיטיביים שלו, ששווה גם לחיתוך כל האידיאלים השמאליים המקסימליים שלו. החוג נקרא **פרימיטיבי למחצה** אם רדיקל ג'ייקובסון שלו שווה אפס. לכל חוג R, המנה {\displaystyle R/Jac(R)} פרימיטיבית למחצה.

הגדרה שקולה: חוג הוא פרימיטיבי למחצה אם ורק אם קיים לו מודול פשוט למחצה ונאמן.

הגדרה אחרת, בעלת אופי פחות כללי (וההגדרה המקורית שג'ייקובסון נתן), היא: החוג נקרא פרימיטיבי למחצה אם הוא מהווה מכפלה תת-ישרה של חוגים פרימיטיביים - כלומר, יש שיכון של R בתוך מכפלה המנות הפרימיטיביות שלו: {\displaystyle R\hookrightarrow \prod \_{\text{primitive}}{R/P}} המהווה גם העתקה על כל רכיב. הגדרה זו נגררת מההגדרה הקודמת, אך לא תמיד גוררת אותה.

כל חוג פשוט למחצה הוא פרימיטיבי למחצה, וכל חוג פרימיטיבי למחצה הוא ראשוני למחצה.

בעוד חוג קומוטטיבי פרימיטיבי אינו אלא שדה, חוגים קמוטטיביים פרימיטיביים למחצה נפוצים הרבה יותר; בפרט, כל תחום שלמות אפיני הוא פרימיטיבי למחצה.

דוגמאות
-------

* חוג השלמים הוא פרימיטיבי למחצה (ולא פשוט למחצה או פרימיטיבי).
* חוג האנדומורפיזמים של מרחב וקטורי אינסוף-ממדי הוא פרימיטיבי, ולכן פרימיטיבי למחצה.
* {\displaystyle \mathbb {Q} \oplus \mathbb {Q} } הוא פרימיטיבי למחצה ולא ראשוני; חוג השלמים ה-p-אדיים הוא ראשוני אך לא פרימיטיבי למחצה.
* כל תחום (לא בהכרח קומוטטיבי) נוצר סופית מעל שדה לא בן-מנייה הוא פרימיטיבי למחצה. אכן, לפי 'הטריק של עמיצור', רדיקל ג'ייקובסון במקרה זה מוכרח להיות נילי, אך הואיל ומדבר בתחום, הוא מתאפס.

המקרה הארטיני
-------------

במקרה שהחוג גם ארטיני, המחלקות הבאות של חוגים מתלכדות - חוג הוא ראשוני למחצה אם ורק אם הוא פרימיטיבי למחצה ואם ורק אם הוא פשוט למחצה. במקרה זה, לפי משפט ודרברן-ארטין, החוג איזומורפי לסכום ישר סופי של מטריצות מעל חוגים עם חילוק.
במקרה הלא ארטיני, המחלקות הללו נבדלות זו מזו.

### המשפט העיקרי של ודרברן

המשפט העיקרי של ודרברן קובע כי לכל אלגברה R שהיא סוף-ממדית מעל שדה מושלם, העתקת המנה {\displaystyle R\rightarrow R/Jac(R)} מתפצלת, דהיינו: קיימת תת-אלגברה {\displaystyle S\cong R/Jac(R)} כך ש-{\displaystyle R=S\oplus Jac(R)} (סכום ישר של מרחבים וקטוריים, אך לא בהכרח של חוגים).

ראו גם
------

* חוג פרימיטיבי
בתורת החוגים, **חוג ראשוני** הוא חוג שבו המכפלה של כל שני אידיאלים שונים מאפס, שונה מאפס. מחלקת החוגים הראשוניים היא בעלת תפקיד מרכזי בתורת החוגים, משום שהיא רחבה מאוד, ואפשר להיעזר בה, דרך מנות ביחס לאידיאלים ראשוניים ומכפלות תת-ישרות, כדי לנתח חוגים כלליים.

בחוג ראשוני כל שני אידיאלים שונים מאפס נחתכים באופן לא טריוויאלי (הטענה נכונה גם כשאחד מהם הוא אידיאל חד-צדדי). לכן אלו הם בדיוק החוגים שאינם ניתנים לפירוק בעזרת משפט השאריות הסיני.

בין החוגים הקומוטטיביים, חוג הוא ראשוני אם ורק אם הוא תחום שלמות. באופן כללי יותר, המרכז של כל חוג ראשוני הוא תחום שלמות.

הקשר למחלקות אחרות של חוגים
---------------------------

חוג מטריצות מעל חוג ראשוני הוא חוג ראשוני. חוג הפולינומים מעל חוג ראשוני הוא ראשוני. מכפלה טנזורית של אלגברות שהן חוגים ראשוניים היא ראשונית, וכך גם מכפלה חופשית.

כל חוג פרימיטיבי (וממילא, כל חוג פשוט) הוא ראשוני; חוג הפולינומים מעל שדה הוא חוג ראשוני שאינו פרימיטיבי. כל תחום (כלומר, חוג לאו דווקא קומוטטיבי ללא מחלקי אפס) הוא חוג ראשוני, אך לא להפך: חוגי מטריצות מעל שדה הם פשוטים ולכן ראשוניים, אך מכילים מחלקי אפס. חוג ראשוני שאינו מכיל איברים נילפוטנטיים לא טריוויאליים הוא תחום.

אלגברה מדורגת היא ראשונית אם ורק אם המכפלה של שני אידיאלים הומוגניים שונים מאפס, שונה מאפס. אלגברה מונומיאלית היא ראשונית אם ורק אם לכל שני מונומים {\displaystyle u,v\neq 0} ישנו מונום w כך ש-{\displaystyle uwv\neq 0}.

כל אלגברה 'כמעט סוף-ממדית' (אינסוף-ממדית מעל שדה, שכל תמונה הומומורפית אמיתית שלה היא סוף-ממדית) היא ראשונית.

לפי משפט פוזנר, חוג ראשוני המקיים זהות פולינומית ניתן לשיכון בחוג מטריצות מעל אלגברת חילוק מממד סופי מעל המרכז שלה, שהוא שדה השברים של המרכז של החוג המקורי. הלמה של רואן מבטיחה כי בחוג ראשוני למחצה המקיים זהות פולינומית, כל אידיאל שונה מאפס חותך באופן לא טריוויאלי את המרכז. מכאן שבחוג ראשוני למחצה עם זהויות פולינומיות, ראשונית המרכז שקולה לראשוניות החוג כולו.

אידיאלים ראשוניים
-----------------

בכל חוג R, אידיאל P הוא **אידיאל ראשוני** אם ורק אם חוג המנה {\displaystyle \ R/P} ראשוני. לכן אידיאל האפס הוא אידיאל ראשוני של R אם ורק אם R ראשוני בעצמו. יש כמה תכונות שקולות לכך שאידיאל הוא ראשוני: אם P מכיל מכפלה של שני אידיאלים, הוא מוכרח להכיל אחד מהם; אם P מכיל מכפלה של שני אידיאלים שמאליים, הוא מוכרח להכיל אחד מהם; אם P מוכל ממש בשני אידיאלים אז הוא אינו מכיל את מכפלתם. 

אידיאל המתקבל מחיתוך אידיאלים ראשוניים הוא **ראשוני למחצה**. לחלופין, אידיאל הוא ראשוני למחצה אם חוג המנה ביחס אליו הוא ראשוני למחצה.

קישורים חיצוניים
----------------

* חוג ראשוני, באתר MathWorld (באנגלית)

הערות שוליים
------------

1. ↑
שרידים מסטופת מנקיאלה במוזיאון הבריטי
**מנקיאלה** הוא כפר במחוז פנג'אב, פקיסטן, ליד העיר רוואלפינדי, הידוע בשל הסטופה הבודהיסטית שלו. הוא נמצא ליד מבצר רוואט ובמרחק של 50 ק"מ מאסלאמאבאד. נאמר שהשם מנקיאלה נבחר על ידי ראג'ה מאן או מאניק.

סטופת מנקיאלה
-------------

**סטופת מנקיאלה** היא סטופה ממלכת גנדהארה שנבנתה על מנת להנציח את המקום שבו, על פי האגדה, בודהה הקריב חלק מגופו כדי להאכיל שבעה גורי נמר רעבים.

### היסטוריה

הוא נבנה בתקופת שלטונו של קנישקה (128 - 151 לספירה). מאונטסטוארט אלפינסטון, השליח הבריטי הראשון לאפגניסטן נתקל בסטופה זאת במקרה בשנת 1808 לספירה, וכתב תיאור מפורט בספר הזיכרונות שלו "ממלכת קאובול" (1815). על פי כתובת אבן, הסטופה שוחזרה בשנת 1891 על ידי גדוד של צבא הודו הבריטית. ראג'ה אוסמן היה הארכיטקט.

כל שרידי הסטופה, שנמצאים כרגע במוזיאון הבריטי, נמצאו על ידי ז'אן-בפטיסט ונטורה בשנת 1830 בין 10 ל-20 מטרים מתחת לחלק העליון של הכיפה. הם היו בשלב אחד בבעלות ג'יימס פרינספ, סוחר העתיקות המפורסם.
בפתח הסטופה פעור חור כתוצאה מחפירות שנעשו על ידי ציידי שרידים בעבר. עכשיו יש מחסום סביבו מטעמי בטיחות.

הערות שוליים
------------

1. 1 2 3 4  Islamabad Tourist Treasures, Government of Pakistan, Islamabad Pg 1
**שטיל קנוטסן** (בנורווגית: **Kjetil Knutsen**; נולד ב-2 באוקטובר 1968) הוא מאמן כדורגל נורווגי המאמן את בודה/גלימט.

קריירת אימון
------------

בשנים 1995–2004 אימן קנוטסן את הובדינג מהליגה החמישית בנורווגיה, והעלה אותה עד לליגה השלישית.

בשנת 2004 עבר לבראן מליגת העל הנורווגית, ושימש כראש מערך פיתוח השחקנים.

בשנת 2012 מונה למאמן Fyllingsdalen מהליגה השלישית. בשנים 2014–2016 שימש כמאמנה של Åsane, וכבר בעונתו הראשונה העלה אותה מהליגה השלישית לליגה השנייה.

ב-2017 מונה לעוזר מאמן בבודה/גלימט, שירדה לליגת המשנה הנורווגית בתום עונת 2016 וחזרה לליגת העל הנורווגית בתום עונה אחת. ב-2018, לאחר שהמאמן הראשי עבר לתפקיד המנהל הספורטיבי, עבר קנוטסן לשמש כמאמן הראשי. את עונת 2019 סיימה הקבוצה במקום השני, וקנוטסן זכה בפרס מאמן השנה בליגה.

ב-23 בנובמבר 2020 זכה קנוטסן עם בודה/גלימט באליפות הראשונה בהיסטוריית המועדון לאחר 104 שנות קיומו, 5 מחזורים לפני סיום העונה. בעונה זו הייתה הקבוצה בלתי מנוצחת ב-20 המשחקים הראשונים (מתוכם 10 ניצחונות רצופים), כאשר רוב השחקנים בהרכב הגיעו ממחלקת הנוער של המועדון, וגילו הממוצע של הסגל היה 23.8 שנים בלבד.

תארים
-----

בודה/גלימט
* אליפות נורווגיה (1): 2020

אישיים
* מאמן השנה בליגת העל הנורווגית (2): 2019, 2020

קישורים חיצוניים
----------------

* פרופיל, באתר Soccerway
* פרופיל המאמן, באתר Transfermarkt

הערות שוליים
------------

1. ↑  "Hovdings fall". *Åsane Tidende*. 20 באוקטובר 2020. נבדק ב-22 בדצמבר 2020. `{{cite news}}`:  (עזרה)
2. ↑  "Sparket Åsane-trener blir assistent i Glimt". rbnett.no. 6 בינואר 2017. נבדק ב-2 בספטמבר 2018. `{{cite news}}`:  (עזרה)
3. ↑  "Kjetil Knutsen blir hovedtrener i Glimt". *Aftenposten*. 17 בנובמבר 2018. נבדק ב-2 בספטמבר 2018. `{{cite news}}`:  (עזרה)
4. ↑  "Kniksens hederspris til Ingrid Hjelmseth og Bjarne Berntsen". *eliteserien.no* (בנורווגית). Eliteserien. 2 בדצמבר 2019. נבדק ב-2 בדצמבר 2019. `{{cite web}}`:  (עזרה)